### 15.    Endelig godkendelse af  Kommuneplantillæg nr. 1 - Erhvervsområder forbeholdt produktionserhverv

**Åbent**

Sagsnr.: 326-2018-20296       J.nr.: 01.02.15           Johan Eriksen.:
326-2019-39258

**Sagstype**

Beslutning.

**Resume og sagens baggrund**

I forbindelse med ændringen af planloven i juni 2017 blev
det indført, at kommunerne i deres planlægning skal tage større hensyn til
produktionsvirksomhederne end tidligere. Dette for at sikre virksomhedernes
drifts- og udviklingsmuligheder bedst muligt, og samtidig undgå miljøkonflikter
i forhold til støj, lugt, støv og anden luftforurening fra virksomhederne, når
der planlægges for ny eller ændret anvendelse af naboarealerne til disse.

Ved vedtagelsen af Kalundborg Kommuneplan 2017-2028 blev det
aftalt med Erhvervsstyrelsen, at ovenstående hensyn skal indarbejdes i
Kalundborg Kommuneplan ved et kommuneplantillæg.

Teknik- og Miljøudvalget behandlede forslaget til
kommuneplantillæg den 12. november 2018 og Kommunalbestyrelsen godkendte det
til offentlig fremlæggelse den 28. november 2018.

**Indstillinger**

Direktøren indstiller, at forslag
til tillæg nr. 1 til [adresse] 2017-2028 vedtages endeligt til
offentlig bekendtgørelse.

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling**

Forslag til tillæg nr. 1 til Kommuneplan 2017-2028 er
vedlagt som bilag 1.

*Definition og formål*

Sofia Kjær omfatter tungere miljøbelastende
virksomheder og anlæg, bl.a. virksomheder og anlæg med en miljøgodkendelse
eller med regelmæssigt miljøtilsyn. Det kan eksempelvis være større vognmandsforretninger
og maskinværksteder, støjende fritidsanlæg, medicinalvirksomhed, raffinaderi
samt større energianlæg.

Formålet med kommuneplantillægget er - som opfølgning på
planlovsændringen - at udpege erhvervsområder forbeholdt produktionserhverv,
samt udlægge opmærksomhedszoner omkring de udpegede områder.

De udpegede erhvervsområder forbeholdt produktionserhverv
skal vejlede nye produktionserhverv om, hvor det er hensigtsmæssigt at placere
virksomhed. I disse områder støttes virksomhedernes udviklingsmuligheder uden
at skærpe miljøkrav på grund af omkringliggende anvendelser. Erhvervsområdet
forbeholdt produktionserhverv skal friholdes for anvendelser uden tilknytning
til lignende virksomheder, boliger, kontorbyggerier mv.

Kommuneplantillægget medfører ikke ændringer i de
eksisterende rammeområder. Tillægget begrænser ikke fremtidige
anvendelsesmuligheder, der er i overensstemmelse med gældende plangrundlag
og/eller godkendelse. Det er udelukkende ved ny lokalplanlægning, at
kommuneplantillæggets retningslinjer finder anvendelse.

*Udlagte
opmærksomhedszoner*

Kommuneplantillægget udlægger
opmærksomhedszoner omkring de udpegede erhvervsområder forbeholdt
produktionserhverv. Inden for opmærksomhedszonen skal kommunen tage hensyn til
produktionserhverv, hvis der ændres i arealanvendelsen. Opmærksomhedszonen er
afgrænset til 300-500 meter omkring de udpegede erhvervsområder forbeholdt
produktionserhverv. Der henvises til kortbilag 1.1.9.a i kommuneplantillægget.

Udpegningen af opmærksomhedszoner
skal sikre, at der ved ny lokalplanlægning tages et særligt hensyn til de
nærliggende produktionserhverv. Ved ny planlægning skal der derfor foretages
konkrete vurderinger af behovet for mulige afværgeforanstaltninger, som sikrer
produktionserhvervenes fremtidige drift.

*Offentlig høring*

Forslaget har været fremlagt til offentlig høring i perioden
den 20. december 2018 til den 14. februar 2019. Ved den offentlige høring af
planforslaget er der modtaget to høringssvar fra Miljø- og Fødevareministeriet (bilag
2).

Miljø- og Fødevareministeriet gør opmærksom på, at deres
bemærkninger ikke er indsigelse mod kommuneplantillægget, men blot en
orientering om reglerne vedr. bilag IV arter og så vidt angår varetagelsen af
de statslige naturbeskyttelsesinteresser i medfør af planloven, samt nationale
hensyn beskrevet i ”Oversigt over nationale interesser i kommuneplanlægning”.

Administrationen har på baggrund af høringssvaret fortaget
en vurdering om mulig beskadigelse eller ødelæggelse af bilag IV-arters yngle-
ellerrasteområder, samt kommunens naturbeskyttelsesinteressere, herunder
intentionerne i Grønt Danmarkskort, jf.
kommuneplanen. Det vurderes, at arter opført på EU-habitatdirektivets Bilag ikke
vil blive påvirket negativt ved kommuneplantillægget. Ligeledes vil de nye
kommuneplanrammer ikke ændre ved den konkrete (og nuværende) anvendelse af
arealerne, og det er kommunens vurdering, at der ikke sker nogen ændringer i
påvirkningen af Grønt Danmarkskort som følge af kommuneplantillæggets
vedtagelse (se Bilag 3).

Ændret anvendelse vil som udgangspunkt kræve udarbejdelse af
lokalplan, hvor påvirkningen til den tid vil blive vurderet på et bedre belyst
og kvalificeret grundlag.

Administrationens vurderinger i forlængelse af ovenstående
høringssvar, vil blive indarbejdet i Kommuneplantillæggets redegørelse.

**Økonomiske konsekvenser**

Ingen

**Teknik- og Miljøudvalgets møde
den 7. marts 2019:**

Anbefales.

**Økonomiudvalgets møde den 19.
marts 2019:**

Anbefales.

**Bilag**

|  |  |
| --- | --- |
| Bilag 1 - Forslag til Tillæg nr. 1 til [adresse] 2017-2028 for erhvervsområder forbeholdt produktionserhverv | 326-2018-278648 |
| Bilag 2 - Behandling af høringssvar | 326-2019-39197 |